
Θέμα: Πρόσκληση κατάθεσης προσφοράς πολυήμερης εκδρομής της Γ΄ Λυκείου στην Κωνσταντινούπολη 
Το 2ο ΓΕ.Λ. ΒΕΡΟΙΑΣ ζητά κατάθεση προσφορών για πραγματοποίηση πολυήμερης εκδρομής, σύμφωνα με τα άρθρα 16 παρ.5, 24 παρ.8 και 25 παρ.3 της Υ.Α. 109113/ΓΔ4/19/8/2026, ΦΕΚ 5237/τ. Β’/19-08-2026 “Εκπαιδευτικές δράσεις εκτός σχολικής μονάδας μαθητών/τριών Δευτεροβάθμιας Εκπαίδευσης δημόσιων και ιδιωτικών σχολείων”, με αντικείμενο την ανάδειξη της πιο αξιόλογης -οικονομικά και ποιοτικά- προσφοράς ταξιδιωτικού γραφείου. Η πολυήμερη εκδρομή θα πραγματοποιηθεί το χρονικό διάστημα από  7-12-2026 έως 11-12-2026 (4 διανυκτερεύσεις) για Κωνσταντινούπολη.
Αριθμός μαθητών: 64 μαθητές 
Αριθμός Συνοδών Καθηγητών: 5 
Πρόγραμμα εκδρομής: Κωνσταντινούπολη
Δευτέρα 7-12-2026:
Αναχώρηση στις 6:00 από το 2ο ΓΕ.Λ.
Άφιξη με ενδιάμεσες στάσεις, τακτοποίηση στο ξενοδοχείο διαμονής μας και στα δωμάτια μας. Λίγος χρόνος ελεύθερος και μετάβαση με τα πόδια, στην υπέροχη Πλατεία Ταξίμ με την ξακουστή Μεγάλη Οδό του Πέραν. Διανυκτέρευση στο ξενοδοχείο.

Τρίτη 8-12-2026 
Μετά το πρωινό στο ξενοδοχείο μας, επιβίβαση στις 08.30 στο λεωφορείο. Η ημέρα θα περιλαμβάνει:
· μετάβαση στον σημαντικότερο λόφο της Βυζαντινής Επτάλοφης Πόλης 
· επίσκεψη στο αξεπέραστο Βυζαντινό Μνημείο στην Αγία Σοφία και στο Μπλε Τζαμί
· προαιρετική επίσκεψη στην Βασιλική Κινστέρνα του Ιουστινιανού
· επίσκεψη στη σκεπαστή αγορά (kapalı çarşı) όπου θα έχουμε ελεύθερο χρόνο στα δαιδαλώδη στενά της για αγορές και παζάρια 
· επιστροφή στο ξενοδοχείο
· διανυκτέρευση.

Τετάρτη 9-12-2026
Πρωινό στο ξενοδοχείο και στις 09.30 και επίσκεψη στο Οικουμενικό Πατριαρχείο. Επίσκεψη-προσκύνημα στον Πατριαρχικό Ναό του Αγίου Γεωργίου που βρίσκεται στο Οικουμενικό Πατριαρχείο. Ξενάγηση και περιήγηση  στα σοκάκια του Φαναρίου και στη Μεγάλη του Γένους Σχολή, επίσκεψη την Εκκλησία της Παναγίας των Βλαχερνών. Επιστροφή στο ξενοδοχείο. Απογευματινή έξοδος και επίσκεψη σε εμπορικό κέντρο της πόλης.
Αναχώρηση για το ξενοδοχείο  και διανυκτέρευση

Πέμπτη 10-12-2026
Επίσκεψη στην εκκλησία της Ζωοδόχου Πηγής στο Μπαλουκλί 
Επίσκεψη στην Πλατεία Ταξίμ με την ξακουστή Μεγάλη Οδό του Πέραν και περίηγηση στα γύρω στενά του πεζόδρομου θα βρούμε πλήθος εμπορικών καταστημάτων και ιστορικών κτιρίων (Σισμανόγλειο Μέγαρο, στοά των λουλουδιών ή στοά Χρηστάκη,  Εκκλησία της Αγίας Τριάδας, η Παναγιά του Πέραν (Εισόδια της Θεοτόκου), το Ζωγράφειο Λύκειο και το Ζάππειο). Επίσης, στον πεζόδρομο θα θαυμάσουμε το ερυθρόλευκο νοσταλγικό τραμ της οδού Ιστικλάλ που ανεβοκατεβαίνει τον εμπορικό πεζόδρομο και συνδέεται με τον σταθμό του καλωδιοκίνητου σιδηρόδρομου που κατηφορίζει μέχρι την γέφυρα του Γαλατά.
Κρουαζιέρα στον Βόσπορο (ανάλογα με τις καιρικές συνθήκες).
Εξωτερική βόλτα στο Πάρκο Γκιουλχανέ (πρώην κήποι του παλατιού)Στάση για φαγητό και καφέ 
[bookmark: _GoBack]20.30 αναχώρηση για το ξενοδοχείο, δείπνο και διανυκτέρευση.


Παρασκευή 11-12-2026 
Αναχώρηση για Βέροια 
Άφιξη στην Βέροια με ενδιάμεσες στάσεις

Το παραπάνω πρόγραμμα είναι ενδεικτικό. Το οριστικό θα γίνει με βάση το τελικό πρακτικό του Συλλόγου Διδασκόντων Καθηγητών.

 Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:
· Προορισμοί εκδρομής: 7-12-2026 έως 11-12-2026 (4 διανυκτερεύσεις) για Κωνσταντινούπολη.
· Αριθμός συνοδών εκπαιδευτικών: Πέντε (5)
· Μεταφορικό μέσο: 1 ΛΕΩΦΟΡΕΙΟ το οποίο θα είναι στη διάθεσή μας σε όλη τη διάρκεια της εκδρομής
· 2 Οδηγοί, ώστε να καλύπτονται οι ημερήσιες και βραδινές ανάγκες της εκδρομής, οι οποίοι θα συνοδεύουν την εκδρομή.
· 1 free (δωρεάν συμμετοχή)
· Συνοδός-Ξεναγός
· Κατηγορία καταλύματος: Ξενοδοχεία 4 και 5 αστέρων, που να πιστοποιούν εγγράφως τη διαθεσιμότητά τους για τις προαναφερθείσες ημερομηνίες της διεξαγωγής της εκδρομής. Τα  δωμάτια να είναι τρίκλινα (3/κλινα) ή τετράκλινα (4/κλινα)  για τους μαθητές και μονόκλινα για τους συνοδούς καθηγητές. Στις προσφορές να υπάρχει τιμή με ημιδιατροφή, και τιμή μόνο με πρωινό, προσαρμοσμένη στις ανάγκες του προγράμματος, για όλες τις ημέρες.
· Ασφάλιση μαθητών: Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία.


1. ΔΙΚΑΙΩΜΑ ΣΥΜΜΕΤΟΧΗΣ: Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.

ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ: Οι προσφορές υποβάλλονται στο 2Ο ΓΕ.Λ. ΒΕΡΟΙΑΣ (Γιάννη Ρίτσου και Ρωμανίας  1 Τ.Κ.: 59100) σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ. Επίσης στην προσφορά θα πρέπει υποχρεωτικά να καταγράφονται: 
         α.  η τελική συνολική τιμή της προσφοράς, η οποία θα συμπεριλαμβάνει τον φόρο διαμονής τόσο για τους μαθητές όσο και για τους συνοδούς καθηγητές
         β.  η επιβάρυνση για κάθε μαθητή και 
  γ. η υποχρεωτική ασφάλιση ευθύνης του διοργανωτή σύμφωνα με την   κείμενη  νομοθεσία.
  δ. στην προσφορά να αναγράφεται το όνομα και η διεύθυνση του ξενοδοχείου και η επιβεβαίωση της λειτουργίας του για όλο το διάστημα της εκδρομής.
Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.
Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι το πρωί της Πέμπτης 29/10/2026 στις 12.00 με έναν από τους παρακάτω τρόπους:
 	α. Προσωπικά ή με εκπρόσωπο του πρακτορείου στο σχολείο.
 	β. Με συστημένη ταχυδρομική επιστολή που θα απευθύνεται στο σχολείο.
Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

Επιπλέον,
Α) σύμφωνα με το άρθρο 24 παρ. 8 της ίδιας απόφασης, για την υπογραφή της σύμβασης ο υποψήφιος ανάδοχος προσκομίζει τα κάτωθι δικαιολογητικά τα οποία πρέπει να έχουν εκδοθεί το τελευταίο τρίμηνο πριν την υποβολή τους:
i. Πιστοποιητικό περί μη πτώχευσης, μη κήρυξης σε κατάσταση πτώχευσης ή άλλης ανάλογης κατάστασης,
ii. πιστοποιητικό περί μη θέσεως σε εκκαθάριση ή αναγκαστικής διαχείρισης από εκκαθαριστή ή από το
            δικαστήριο ή μη θέσεως σε διαδικασία πτωχευτικού συμβιβασμού ή αναστολής επιχειρηματικών δραστηρι-
οτήτων ή υπαγωγής σε διαδικασία εξυγίανσης ή οιασδήποτε άλλης κατάστασης,
iii. απόσπασμα ποινικού μητρώου του υπεύθυνου και του προσωπικού που πρόκειται να συμμετάσχει,
συμπεριλαμβανομένου του ποινικού μητρώου της περ. δ του άρθρου 14 του ν. 4995/2022,
iv. αποδεικτικό φορολογικής ενημερότητας,
v. αποδεικτικό ασφαλιστικής ενημερότητας,
           vi. υποχρεωτική Ασφάλιση Επαγγελματικής Αστικής Ευθύνης Διοργανωτή Ταξιδίων/Ταξιδιωτικού-Τουρι-
στικού Γραφείου, καθώς και πρόσθετη ασφάλιση κάλυψης εξόδων σε περίπτωση ατυχήματος ή ασθένειας.
 Β) σύμφωνα με το άρθρο 25 παρ. 3 της ίδιας απόφασης, στην προσφορά πρέπει να περιλαμβάνονται τα παρακάτω έγγραφα:
i. Άδεια κυκλοφορίας του οχήματος της μετακίνησης,
ii. Άδεια οδήγησης του οδηγού,
iii. Πιστοποιητικό επαγγελματικής ικανότητας οδηγού,
iv. Ασφαλιστήριο συμβόλαιο του οχήματος,
v. Δελτίο τεχνικού ελέγχου οχήματος (ΚΤΕΟ),
vi. Βεβαίωση καλής λειτουργίας ταχογράφου από εγκεκριμένο συνεργείο,
vii. Επικαιροποιημένο ταχογράφο του οχήματος.

2. ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ: Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:
Α. Παραλαβή φακέλων με τις προσφορές
Β. Αποσφράγιση των φακέλων το μεσημέρι της  Πέμπτης 29-10-2026
Γ. Έλεγχος πληρότητας των στοιχείων μέχρι το μεσημέρι της  Πέμπτης 29-10-2026
Δ. Αξιολόγηση οικονομικών και ποιοτικών στοιχείων των προσφορών.
Ε. Επιλογή του αναδόχου ταξιδιωτικού γραφείου.

3. ΕΠΙΛΟΓΗ ΑΝΑΔΟΧΟΥ: Για την αξιολόγηση των προσφορών, την επιλογή της πλέον συμφέρουσας- οικονομικής και ποιοτικής- προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη του Δ/ντή, Επιτροπή, η οποία αποτελείται από τον ίδιο ως Πρόεδρο, δύο (2) από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν (1) εκπρόσωπο του Συλλόγου Γονέων και Κηδεμόνων και τους εκπροσώπους των μαθητικών συμβουλίων της Γ’  τάξης του σχολείου, οι οποίοι στην επιτροπή εκπροσωπούνται με μία (1) ψήφο. Σύμφωνα με τα ως άνω οριζόμενα η επιτροπή αξιολόγησης είναι πενταμελής (5 μέλη).
Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την πολυήμερη εκδρομή. 
Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός δύο ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη. Στη σύμβαση θα περιλαμβάνονται απαραίτητα τα εξής:

i. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
ii. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
iii. Η ασφάλεια αστικής επαγγελματικής ευθύνης
iv. Το συνολικό κόστος της εκδρομής και το κόστος ανά μαθητή
v. Οι γενικοί όροι συμμετοχής στην εκδρομή.

   Το 2Ο ΓΕΝΙΚΟ ΛΥΚΕΙΟ ΒΕΡΟΙΑΣ είναι υποχρεωμένο να αναρτήσει στον πίνακα των ανακοινώσεων του σχολείου, όπως και στην ιστοσελίδα του τις προσφορές των τουριστικών γραφείων και το πρακτικό κατακύρωσης της εκδρομής.
  
																
							         Η ΔΙΕΥΘΥΝΤΡΙΑ
                                                    

                                                                         		        ΒΑΧΛΑ ΑΙΚΑΤΕΡΙΝΗ

